b'\n_START_ARTICLE_\nKirkonseutu (lehti)\n_START_PARAGRAPH_\nKirkonseutu on Lahden seurakuntayhtym\xc3\xa4n sek\xc3\xa4 Hollolan, Heinolan ja Asikkalan seurakuntien julkaisema lehti._NEWLINE_Lehti ilmestyy 21 kertaa vuodessa, kev\xc3\xa4t- ja syyskaudella yleens\xc3\xa4 kahden viikon v\xc3\xa4lein, kes\xc3\xa4aikaan harvemmin. Lehden painosm\xc3\xa4\xc3\xa4r\xc3\xa4 on 85 000 kappaletta. Toimitus sijaitsee Lahden Seurakuntatalossa. Kirkonseudun p\xc3\xa4\xc3\xa4toimittaja on Markus Luukkonen._NEWLINE_Jakelusta vastaa Mediatalo ESA Oy. Lehti jaetaan kaikkiin mainosjakelun sallineisiin talouksiin julkaisijaseurakuntien alueella, eli Lahdessa, Hollolassa, Heinolassa, Asikkalassa, K\xc3\xa4rk\xc3\xb6l\xc3\xa4ss\xc3\xa4, Padasjoella ja Kuhmoisissa. Lis\xc3\xa4ksi lehden voi noutaa alueen kirkoista. Kirkonseudun voi my\xc3\xb6s tilata._NEWLINE_Kirkonseudulle perustettiin omat verkkosivut vuonna 2017. Lehte\xc3\xa4 voi lis\xc3\xa4ksi lukea digitaalisena n\xc3\xa4k\xc3\xb6islehten\xc3\xa4. Kirkonseudulla on verkossa my\xc3\xb6s oma blogisivusto.'